Azt hitte először, hogy csak a neve miatt foglalkoznak vele ennyit, végül kiderült, szimplán csak profik az alkalmazottak.

Henry Cavill elment gyúrni, saját magát találta meg a teremben

Egy érdekes interjút adott Henry Cavill az Entertainment Weekly-nek, figyelt fel rá a player.hu. A Magyarországon forgatott The Witcher szolgáltatott beszédtémát a színésznek, miután arról kérdezték, mennyire volt nehéz fizikálisan felkészülni a szerepre.

Ahogy Cavill elmondta, a budapesti Flex Gym az egyik legjobb hely, ahol valaha járt:

Nagyon szerencsés voltam, hogy a budapesti Flex Gymben edzhettem, szerintem az egyik legjobb nyilvános edzőterem, ahol valaha jártam. Megérdemlik a dicséretet, tényleg, mert baromira figyelmesek voltak velem. Először azt gondoltam, hát, biztos csak a nevem miatt teszik, de egyáltalán nem. Szimplán csak segítettek, hogy jól és gyorsan menjen a munka, hogy hamarabb hazaérhessek pihenni, mert másnap azonnal folytatódott a dolog.

Kiemelt kép: Instagram.com/henrycavill